CELEX: 62008CN0158
Language: fi
Date: 2008-04-16 00:00:00
Title: Asia C-158/08: Ennakkoratkaisupyyntö, jonka Commissione Tributaria Regionale di Trieste (Italia) on esittänyt 16.4.2008 — Agenzia delle Dogane Circoscrizione doganale di Trieste v. Pometon SpA

21.6.2008   
            
            
               FI
            
            
               Euroopan unionin virallinen lehti
            
            
               C 158/13
            
         Ennakkoratkaisupyyntö, jonka Commissione Tributaria Regionale di Trieste (Italia) on esittänyt 16.4.2008 — Agenzia delle Dogane Circoscrizione doganale di Trieste v. Pometon SpA
   (Asia C-158/08)
   (2008/C 158/19)
   Oikeudenkäyntikieli: italia
   Ennakkoratkaisua pyytänyt tuomioistuin
   Commissione Tributaria Regionale di Trieste
   Pääasian asianosaiset
   
      Kantaja: Agenzia delle Dogane Circoscrizione doganale di Trieste
   
      Vastaaja: Pometon SpA
   Ennakkoratkaisukysymykset
   
               1)
            
            
               Onko oikeutettua katsoa, että Pometon S.p.A:n toteuttaman kaltainen sisäinen jalostusmenettely voi olla yhteisön tullipolitiikkaa koskevien periaatteiden ja erityisesti polkumyynnin vastaisen yleisen ja erityisen lainsäädännön sekä yhteisön tullikoodeksin (asetus (EY) N:o 2913/1992) (1) säännösten vastainen? Onko asetuksen (EY) N:o 384/1996 (2) 13 artiklaa tulkittava siten, että kyseessä on yleisesti sovellettava periaate, jota voidaan soveltaa yhteisön oikeusjärjestyksen yleisenä normina ja että se sitoo suoraan myös kansallisten viranomaisten ja tullivelvollisten välisissä suhteissa, polkumyyntitullien määräämistä koskevien menettelyjen lisäksi? Voidaanko tähän periaatteeseen esimerkiksi vedota yhteisön tullikoodeksin (asetus (EY) N:o 2913/1992) 4 artiklan 1 kohdan 14 alakohdassa tarkoitetuissa tulliviranomaisten tarkastuksissa?
            
         
               2)
            
            
               Voidaanko asetuksen N:o 384/1996 13 artiklaa, joka koskee polkumyyntisäännösten kiertämistä, yhdessä yhteisön tullikoodeksin (asetus (EY) N:o 2913/1992) 114 artiklan ja sitä seuraavien artiklojen, jotka koskevat sisäistä jalostusta, sekä tullikoodeksin 202, 204, 212 ja 214 artiklan, jotka koskevat tullivelan syntymistä, kanssa tulkita siten, että polkumyyntitullien määrääminen tavaralle on mahdollista tapauksessa, jossa tavaran ostaa ensin sellaisen maan, jossa ei ole velvollisuutta suorittaa polkumyyntitulleja, kansalaisuuden omaava oikeussubjekti, joka on puolestaan ostanut sen maasta, jossa on tällainen velvollisuus, ja kun tämä on tavaraa millään tavalla jalostamatta ilmoittanut sen väliaikaisesti maahantuotavaksi yhteisöön sisäisessä jalostusmenettelyssä ja tuo sen tämän jälkeen uudelleen maahan jalostettuna tavarana mutta vain tilapäisesti ja muutaman tunnin ajaksi, ja myy sen heti uudelleen samalle yhteisön jäsenvaltiossa toimivalle yhtiölle, joka oli huolehtinut sisäisestä jalostuksesta?
            
         
               3)
            
            
               Voiko jäsenvaltion tuomioistuin, jos se ei voi löytää seuraamuksia koskevia yhteisön säännöksiä, soveltaa kansallisia säännöksiä, esimerkiksi Italian siviililain 1343 §:ää (laiton syy), 1344 §:ää (lain kiertämiseksi tehdyt sopimukset) ja 1345 §:ää (laittomat tarkoitusperät) ja Italian siviililain 1414 §:ää ja sitä seuraavia pykäliä, jotka koskevat valeoikeustoimia, joiden nojalla on mahdollista tätä koskevien edellytysten täyttyessä julistaa mitättömiksi sisäiseen jalostukseen asettamista ja jalostettujen tavaroiden myyntiä koskevat sopimukset, jos käy ilmi, että edellä mainittuja yhteisön periaatteita on rikottu?
            
         
               4)
            
            
               Onko edellä selostettu toimenpide muista syistä tai tulkintaa koskevilla perusteilla, jotka yhteisöjen tuomioistuinta pyydetään täsmentämään, ja mikäli se on etukäteen suunniteltu polkumyyntitullien kiertämiseen, yhteensopiva sisäisen jalostusmenettelyn kanssa, vai rikotaanko sillä tosiasiassa polkumyyntitullien kantamista koskevia tulliperiaatteita, jotka yhteisöjen tuomioistuinta pyydetään täsmentämään?
            
         
               5)
            
            
               Vastaako kyseinen toimenpide muista syistä tai tulkintaa koskevilla perusteilla, jotka yhteisöjen tuomioistuinta pyydetään täsmentämään, polkumyyntitullien alaisten tavaroiden lopullista maahantuontia?
            
         
      (1)  EYVL L 302, s. 1.
   
      (2)  EYVL L 56, s. 1.